شەفەق نیوز/ سەرۆکایەتیەیل عراق، ئمڕوو شەممە، هووشداری لە
ژاوەژاو ئەمنی و دەسدریژی لەبان دەسەڵات دەوڵەت و مافی لە گردن بڕیار ئەمنی و سەربازی
بوودە پێشێلکردن رخبەریگ لەبان دەسەڵات دەوڵەتەگە و سەروەریی.
ئەوەیش لە کۆبونەوەیگ لە کۆشک بەغداد هات ک بەرهەم ساڵح سەرۆک
کۆمار و موستەفا کازمی سەرۆک وەزیران، و محمد حەلبوسی سەرۆک پەرلەمان و فائق مەیدان
سەرۆک دادوەری باڵا لەناوی بوی.
بەیاننامەیگ لە سەرۆکایەتی کۆمار رەسیە ئاژانس شەفەق نیوز
وت: کۆبونەوەگە باس لە کەشەیل دویایین و کاریگەریە رخبەرەیلی کرد.
گردەوبویەیل دووپات کردن ک رووداوەیل دویایین ک وڵاتەکە ژاوەژاویگ
لەناویان وەخوەی دی، کاریگەری خراویگ  لەبان
تەقەلایل نیشتمانی ئەرا وەدەسهاوردن ئاسایش و ئارامی و مقەیەتیکردن سەروەری دەوڵەتەگە،
و لەبان ئەو پڕۆژەی نیشتمانیە ک هێزەبل گەل و چالاکیەیل سیاسی و کۆمەڵایەتی وەخاتر
دەرچگن وڵاتەگە لە قەیران و سەختیەیل، لە زەمینەسازی ئەرا ئەنجامدان هەڵبژاردن یەکسانیگ.
کۆبونەوەگە جەخت کرد ک وەردەوامی ژاوەژاو ئەمنی و دەسدریژی
لەبان دەسەڵات دەوڵەت و سەروەریی، و لەبان ئەو پڕۆژەی نیشتمانیە ک هێزەبل گەل و چالاکیەیل
سیاسی و کۆمەڵایەتی وەخاتر دەرچگن وڵاتەگە لە قەیران و سەختیەیل لە زەمینەسازی ئەرا
ئەنجامدان هەڵبژاردن یەکسانیگ.
گردەوبویەیل هەمیش دووپات لە گرنگی رێزگردن لەو بڕیارەیلە
ک لە دادوەری  لە پرسیارکردن یاسایی دەرچینە،
و نوانەگردن لە بڕیارەیل دادوەری لە دەیشت چوارچیوەی دەستوری، و تەنیا پابەندی وە ریکارە
یاساییەکان، وەخاتر بەرزەوکردن سەروەری یاسا و بنەمای هاووڵاتی لەەوڵەتیگ مقەیەتی گەل
خوەی کەێد و ماف گشت هاووڵاتییەیل وەبی جیوازی مسۆگەر کەێد.
وتیش؛ ئەرا وەدەسهاوردن ئی ئامانجە بایەتە مەرجەیل گرنگ ئەرا
هەڵبژاردن بکریەێد، و وازهاوردن لە جیوەجیکردن بنەمایل دەسپاکی و ئاشکرایی لە گشت قۆناغەیلی
و مسۆگەرکردن بەشداریکردن فراوانیگ نییە، تا خوازین ئازاد عراقیەیل لە پەسەنکردن نۆێنەرەیلیان
مسۆگەر بکەێد.
